**VEREJNÝ OBSTARÁVATEĽ:** MINISTERSTVO ZDRAVOTNÍCTVA SR

 Limbová 2, 837 52 Bratislava

S15212-2025-OZZ-12

Z012996-2025

 Výtlačok jediný

 Počet listov:



**Dynamický nákupný systém**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení

neskorších predpisov (ďalej len „zákon“)

**SÚŤAŽNÉ PODKLADY**

**k zriadeniu dynamického nákupného systému**

**Zdravotnícky spotrebný materiál**

(Tovary)

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa: 21.2.2025

**OBSAH SÚŤAŽNÝCH PODKLADOV**

**Časť I. ÚVODNÉ INFORMÁCIE**

1. Informácie o verejnom obstarávateľovi a postupe verejného obstarávania

**Časť II. VŠEOBECNÉ INFORMÁCIE**

 2 Spôsob fungovania dynamického nákupného systému

 3 Podmienky používania elektronických zariadení v rámci dynamického nákupného systému

 4 Dostupnosť dokumentov k verejnému obstarávaniu, komunikácia a výmena informácií, vysvetľovanie

**Časť III. INFORMÁCIE O PREDMETE ZÁKAZKY**

5 Predmet zákazky a rozsah zákazky podľa skupiny/kategórie, triedy zadávanej v rámci dynamického nákupného systému vymedzených CPV kódmi

 6 Rozdelenie dynamického nákupného systému na kategórie tovarov

 7 Miesto dodania predmetu zákazky

 8 Dĺžka trvania dynamického nákupného systému a lehota dodania predmetu zákazky

 9 Predpokladaná hodnota zákazky a zdroj finančných prostriedkov

**Časť IV. INFORMÁCIE O ŽIADOSTI O ÚČASŤ, PODMIENKACH ÚČASTI, POŽIADAVKÁCH A POSÚDENIE ICH SPLNENIA**

10 Žiadosť o účasť

11 Obsah žiadosti o účasť

12 Podmienky účasti vo verejnom obstarávaní

13 Oprávnenie predložiť žiadosť o účasť a späťvzatie žiadosti o účasť

14 Miesto a lehota na predkladanie žiadostí o účasť a sprístupnenie týchto žiadostí

15 Posúdenie splnenia podmienok účasti

16 Vysvetľovanie dokladov na preukázanie splnenia podmienok účasti

17 Vylúčenie záujemcu

**Časť V. ZRIADENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

18 Zaradenie záujemcov do zriadeného dynamického nákupného systému

19 Zadávanie zákaziek v rámci dynamického nákupného systému

**Časť VI. PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

20 Vyhotovenie a jazyk ponuky

21 Variantné riešenie

22 Mena a ceny uvádzané v ponukách, mena finančného plnenia

23 Zábezpeka ponuky

**Časť VII.OBSAH PONUKY PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

24 Obsah ponuky

**Časť VIII.PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

25 Oprávnenie predložiť ponuku

26 Predloženie ponuky a späťvzatie ponuky

27 Miesto a lehota na predkladanie ponúk

28 Lehota viazanosti ponúk

29 Otváranie ponúk

30 Vyhodnocovania ponúk

31 Vysvetľovanie ponuky, odôvodnenie mimoriadne nízkej ponuky

32 Vylúčenie ponuky/uchádzača

33 Vyhodnocovanie návrhov na plnenie kritérií

34 Elektronická aukcia

35 Informácia o výsledku vyhodnocovania ponúk

**Časť IX. UZAVRETIE RÁMCOVEJ DOHODY**

36 Uzavretie rámcovej dohody

37 Ochrana osobných údajov

**PRÍLOHY:**

Príloha č. 1: Odôvodnenie nerozdelenia predmetu zákazky

Príloha č. 2: Podmienky účasti

Príloha č. 2a: Vzor čestného vyhlásenia k preukázaniu podmienky účasti

Príloha č. 3: Identifikačné údaje a vyhlásenia záujemcu

Príloha č. 4: Kritérium na vyhodnotenie ponúk, pravidlá jeho uplatnenia a pravidlá elektronickej aukcie

Príloha č. 5: Návrh rámcovej dohody

**Časť I.**

**ÚVODNÉ INFORMÁCIE**

1. **informácie o verejnom obstarávateľovi a postupe verejného obstarávania**
	1. **identifikácia verejného obstarávateľa**

Názov organizácie: Ministerstvo zdravotníctva SR

Adresa organizácie: Limbová 2, 837 52 Bratislava

IČO: 00 165 565

Krajina: Slovenská republika

Kontaktná osoba: Mgr. Fedor Ščitov

Telefón: +421 2 59373 253

E-mailová adresa: fedor.scitov@health.gov.sk

Hlavná adresa (URL): <https://www.health.gov.sk/Titulka>

Adresa stránky profilu kupujúceho (URL): <https://www.uvo.gov.sk/vyhladavanie-profilov/detail/636>

Adresa na ktorej sú dostupné súťažné podklady:

<https://josephine.proebiz.com/sk/tender/64325/summary>

Ministerstvo zdravotníctva Slovenskej republiky je verejným obstarávateľom podľa § 7 ods. 1 písm. a) zákona.

* 1. **informácie o postupe verejného obstarávania**

Verejný obstarávateľ za účelom zadávania zákaziek na požadovaný predmet zákazky zriadi dynamický nákupný systém (ďalej len „DNS“) podľa § 58 až 61 zákona, použijúc pritom postup užšej súťaže podľa § 67 až 69 zákona, pokiaľ v [§ 58 až 61](https://www.slov-lex.sk/pravne-predpisy/SK/ZZ/2015/343/20210802?ucinnost=20.05.2022#paragraf-58) zákona nie je ustanovené inak. Zákazka tvoriaca predmet týchto súťažných podkladov je zákazkou na dodanie tovaru podľa § 3 ods. 2 zákona s predmetom zákazky podrobne vymedzeným v týchto súťažných podkladoch.

Úkony v rámci tohto postupu verejného obstarávania, ktoré osobitne nie sú upravené týmito súťažnými podkladmi sa riadia príslušnými ustanoveniami zákona.

1.3 **informácie o centrálnom verejnom obstarávaní**

Zriadenie DNS a zadávanie zákaziek v rámci  DNS predstavuje centrálne verejné obstarávanie v zmysle § 15 zákona a **verejný obstarávateľ vystupuje v rámci tohto DNS ako centrálna obstarávacia organizácia v zmysle § 15 zákona.** Verejný obstarávateľ zabezpečuje proces centrálneho verejného obstarávania prostredníctvom zákaziek zadávaných v DNS. Podľa ustanovenia § 15 ods. 1 písm. a) zákona prostredníctvom verejného obstarávateľa bude Ministerstvu zdravotníctva Slovenskej republiky a jeho rozpočtovým a príspevkovým organizáciám a prijímateľom, ktorými sú verejní obstarávatelia podľa § 7 ods. 1 písm. a), b), c) a d) zákona a ich rozpočtovým a príspevkovým organizáciám (ďalej len "prijímateľ/prijímatelia"), dodávaný predmet zákazky v súlade so súťažnými podkladmi na území Slovenskej republiky v členení na samosprávne kraje Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický. Zoznam konkrétnych prijímateľov bude tvoriť prílohy k výzve na predkladanie ponúk v rámci jednotlivých konkrétnych zákaziek.

**Časť II.**

**VŠEOBECNÉ INFORMÁCIE**

1. **spôsob fungovania dynamického nákupného systému**
	1. DNS je vytvorený a prevádzkovaný výhradne elektronicky v systéme JOSEPHINE. Webové sídlo systému, prostredníctvom ktorého sa verejné obstarávanie realizuje, a v ktorom je DNS vytvorený, je: <https://josephine.proebiz.com/>.
	2. Systém JOSEPHINE je na účely tohto verejného obstarávania softvér určený na elektronizáciu zadávania zákaziek, prostredníctvom ktorého verejný obstarávateľ podľa § 7 ods. 1 písm. a) zákona zadáva zákazky v súlade so zákonom.
	3. Každý, kto ako záujemca má záujem o účasť vo verejnom obstarávaní alebo ako záujemca zaradený do DNS chce predložiť ponuku a nie je autentifikovaný v systéme JOSEPHINE, je povinný sa autentifikovať v systéme JOSEPHINE.
	4. Záujemca má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Informácie o možnostiach autentifikácie subjektov sa nachádzajú v príslušnej kapitole týchto Súťažných podkladov.
	5. Autentifikáciu je možné vykonať týmito spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaný hospodársky subjekt, ktorý pomocou eID registruje štatutárny orgán daného hospodárskeho subjektu. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je hospodársky subjekt informovaný e-mailom.

b) nahraním kvalifikovaného elektronického podpisu (napríklad podpisu eID) štatutárneho orgánu daného hospodárskeho subjektu na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutárneho zástupcu na kartu užívateľa po registrácii, ktorý je podpísaný elektronickým podpisom štatutárneho zástupcu, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je hospodársky subjekt informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je hospodársky subjekt informovaný e-mailom.

1. **podmienky používania elektronických zariadení v rámci dynamického nákupného systému**

3.1 Na bezproblémové používanie DNS v rámci systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia alebo

- Google Chrome

- Microsoft Edge.

3.2 Ďalej je potrebné mať v internetovom prehliadači povolený javascript a zapnuté cookies. Návod ako v internetovom prehliadači povoliť cookies, sa nachádza na http://proebiz.com/sk/podpora. Taktiež sa odporúča vykonať test prehliadača, ktorý je dostupný v sekcii SUPPORT systému JOSEPHINE.

1. **dostupnosť dokumentov k verejnému obstarávaniu, komunikácia a výmena informácií, vysvetľovanie**
	1. Komunikácia a výmena informácií medzi verejným obstarávateľom a hospodárskymi subjektmi, resp. záujemcami/uchádzačmi sa uskutočňuje v slovenskom jazyku, prípadne českom jazyku, písomne – prostredníctvom komunikačného rozhrania systému JOSEPHINE v zmysle § 20 zákona. Tento spôsob komunikácie sa týka akejkoľvek komunikácie a podaní medzi verejným obstarávateľom a  záujemcami/ uchádzačmi počas celého procesu verejného obstarávania, pokiaľ nie je v týchto súťažných podkladoch a príslušnej výzve na predkladanie ponúk uvedené inak.
	2. Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke.
	3. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia zásielky sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	4. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky/správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	5. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému verejnému obstarávaniu môže prostredníctvom komunikačného rozhrania systému JOSEPHINE odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ v pravej hornej časti obrazovky. Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované elektronicky prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k Úradu pre verejné obstarávanie sa uskutočňuje v zmysle § 170 ods. 9 zákona.
	8. V prípade nejasností alebo potreby objasnenia informácií potrebných na vypracovanie ponuky a/alebo na preukázanie splnenia podmienok účasti, uvedených v oznámení o vyhlásení verejného obstarávania a/alebo v súťažných podkladoch, inej sprievodnej dokumentácii a/alebo iných dokumentoch poskytnutých verejným obstarávateľom, môže ktorýkoľvek zo záujemcov písomne požiadať o ich vysvetlenie, v lehote na predkladanie ponúk, príp. v lehote na predloženie dokladov preukazujúcich splnenie podmienok účasti, a to prostredníctvom komunikačného rozhrania systému JOSEPHINE v slovenskom alebo českom jazyku.
	9. Verejný obstarávateľ bezodkladne poskytne vysvetlenie informácií potrebných na vypracovanie ponuky a/alebo na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk/na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred. Súčasne verejný obstarávateľ zverejní odkaz na predmetné vysvetlenie v profile verejného obstarávateľa, zriadenom v elektronickom úložisku na webovej stránke Úradu pre verejné obstarávanie, vo forme elektronického linku na príslušnú kartu verejného obstarávania v systéme JOSEPHINE.
	10. Verejný obstarávateľ si v prípade potreby, najmä v rámci poskytnutia/predloženia listinných originálov dokumentov vo verejnom obstarávaní a/alebo v rámci poskytnutia súčinnosti pred podpisom rámcovej dohody a/alebo predkladania ponuky so vzorkami a/alebo listinnými originálmi bankovej záruky/poistenia záruky, vyhradzuje právo použiť aj listinný typ komunikácie a/alebo elektronickej komunikácie prostredníctvom e-mailu. Podmienky komunikácie podľa tohto bodu súťažných podkladov v prípade potreby budú špecifikované v jednotlivých výzvach na predkladanie ponúk v rámci zadávania čiastkových zákaziek v DNS.

**Časť III.**

**INFORMÁCIE O PREDMETE ZÁKAZKY**

1. **predmet zákazky a rozsah zákazky podľa skupiny/kategórie zadávanej v rámci dynamického nákupného systému vymedzený cpv kódmi**
	1. Názov predmetu zákazky/DNS: „***Zdravotnícky spotrebný materiál - DNS***“
	2. Povaha predpokladaných nákupov v rámci DNS:

Predmetom čiastkových zákaziek v rámci DNS bude dodanie zdravotníckeho spotrebného materiálu. Zdravotnícky spotrebný materiál je výrobok používaný samostatne alebo v kombinácii na diagnostické, preventívne, monitorovacie účely alebo liečebné účely, na zmiernenie ochorenia alebo na kompenzáciu zranenia, zdravotného postihnutia.

Bližšia špecifikácia opisu predmetu (čiastkovej) zákazky bude určená v jednotlivých Výzvach na predkladanie ponúk v rámci zadávania čiastkových zákaziek DNS.

* 1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník:

Hlavný predmet:

**33140000-3 Zdravotnícky spotrebný materiál**

33196000-0 Zdravotné pomôcky

33141000-0 Jednorazový nechemický lekársky spotrebný materiál a hematologický spotrebný materiál

33141100-1 Chirurgické obväzy; svorky, nite na zošívanie rán, podväzovací materiál (niť)

33141110-4 Chirurgické obväzy

33141111-1 Priľnavé chirurgické obväzy

33141112-8 Náplasti

33141113-4 Ovínadlá

33141114-2 Zdravotnícka gáza

33141115-9 Zdravotnícke tampóny

33141116-6 Balíky obväzov

33141117-3 Vata

33141118-0 Utierky

33141119-7 Obklady/obväzy

33141120-7 Svorky, nite na zošívanie rán, podväzovací materiál (niť)

33141121-4 Chirurgické nite na zošívanie rán

33141122-1 Chirurgické spony

33141123-8 Nádoby na ostré predmety

33141124-5 Podložky na ostré predmety

33141125-2 Materiál na chirurgické zošívanie

33141126-9 Podväzovací materiál

33141127-6 Absorbovateľné prostriedky na zastavenie krvácania

33141128-3 Ihly na zošívanie

33141200-2 Katétre

33141210-5 Balónikové katétre

33141220-8 Kanyly

33141230-1 Dilatátory

33141240-4 Príslušenstvo ku katétrom

33141300-3 Punkcia ciev, prístroje na odber vzoriek krvi

33141310-6 Injekčné striekačky

33141320-9 Lekárske ihly

33141321-6 Ihly na anestéziu

33141322-3 Arteriálne ihly

33141323-0 Ihly na biopsiu

33141324-7 Ihly na dialýzu

33141325-4 Kanyla na hemodialýzu

33141326-1 Ihly na rádiologické postupy

33141327-8 Ihly s odtokom

33141328-5 Epidurálne ihly

33141329-2 Ihly na amniocentézu

33141400-4 Kliešte na drôt a skalpely (dlhé); chirurgické rukavice

33141410-7 Kliešte na drôt a skalpely (dlhé)

33141411-4 Skalpely a čepelky

33141420-0 Chirurgické rukavice

18424300-0 Jednorazové rukavice

33141620-2 Lekárske kufríky

33141621-9 Súpravy pre inkontinentných pacientov

33141623-3 Lekárničky

33141624-0 Aplikačné sady

33141625-7 Diagnostické súpravy

33141626-4 Dávkovacie súpravy

33751000-9 Jednorazové plienky

33730000-6 Výrobky na starostlivosť o oči a korekčné šošovky

33731000-3 Kontaktné šošovky

33731100-4 Korekčné šošovky

33731110-7 Vnútroočné šošovky

33732000-0 Roztoky na kontaktné šošovky

60000000-8 Dopravné služby (bez prepravy odpadu)

1. **rozdelenie dns na kategórie tovarov/služieb/stavebných prác**
	1. DNS nie je rozdelený na kategórie.
	2. Odôvodenie nerozdelenia DNS na kategórie tvorí prílohu č. 1 týchto súťažných podkladov.
2. **miesto dodania/poskytnutia/uskutočnenia predmetu zákazky**
	1. Miesto alebo miesta dodania predmetu zákazky: Slovenská republika.

Konkrétne miesta dodania predmetu konkrétnych zákaziek zadávaných v rámci DNS budú uvedené v príslušnej výzve na predkladanie ponúk.

1. **dĺžka trvania dynamického nákupného systému a lehota dodania/poskytnutia/uskutočnenia predmetu zákazky**

Dĺžka trvania DNS, t. j. doba na ktorú sa vytvára DNS na zadávanie konkrétnych zákaziek: 48 mesiacov

Lehota dodania konkrétnej zákazky zadávanej v rámci DNS bude uvedená v príslušnej výzve na predkladanie ponúk.

1. **predpokladaná hodnota zákazky a zdroj finančných prostriedkov**
	1. Maximálna predpokladaná hodnota všetkých zákaziek zadávaných v rámci DNS za celé obdobie jeho trvania je **388 973 097,81 EUR bez DPH**.
	2. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Objem konkrétnych zákaziek zadávaných v rámci DNS, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci DNS.
	3. Konkrétne zákazky zadávané v rámci DNS budú financovaný z prostriedkov štátneho rozpočtu SR a z prostriedkov prijímateľských organizácií.

**Časť IV.**

**INFORMÁCIE O ŽIADOSTI O ÚČASŤ, PODMIENKACH ÚČASTI,**

**POŽIADAVKÁCH A POSÚDENIE ICH SPLNENIA**

1. **žiadosť o účasť**

10.1 Žiadosť o účasť (žiadosť o zaradenie do DNS) je žiadosť o zaradenie do procesu verejného obstarávania, ktorou záujemca preukazuje splnenie podmienok účasti, a to v súlade so znením Oznámenia o vyhlásení verejného obstarávania a súťažnými podkladmi.

10.2 Žiadosť o účasť sa predkladá v štátnom (slovenskom) jazyku a môže sa predkladať v českom jazyku.

10.3 Žiadosť o účasť obsahuje doklady a dokumenty, ktorými záujemca preukazuje splnenie podmienok účasti a to vo forme stanovenej v oznámení o vyhlásení verejného obstarávania a/alebo v týchto súťažných podkladoch.

10.4 Doklady a dokumenty predložené v žiadosti o účasť sa predkladajú v štátnom (slovenskom) jazyku a môžu sa predkladať v českom jazyku. Ak je doklad alebo dokument vyhotovený v inom ako štátnom (slovenskom) jazyku alebo v českom jazyku, predkladá sa takýto doklad alebo dokument v pôvodnom jazyku spolu s jeho úradným prekladom do štátneho (slovenského) jazyka. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.

10.5 Všetky náklady a výdavky spojené s prípravou, vyhotovením a predložením žiadosti o účasť znáša záujemca bez finančného nároku voči verejnému obstarávateľovi, bez ohľadu na výsledok posúdenia žiadosti o účasť.

1. **obsah žiadosti o účasť**
	1. **Potvrdenia, doklady a dokumenty preukazujúce splnenie podmienok účasti záujemcom, inými osobami (ak sa uplatňujú) vrátane opatrení na vykonanie nápravy podľa § 32 ods. 7 a § 40 ods. 9 zákona (ak sa uplatňujú),** uvedených v  oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende (ďalej len „oznámenie o vyhlásení verejného obstarávania“) a  v týchto súťažných podkladoch v prílohe č. 2 Podmienky účasti.

Ak záujemca dočasne nenahradí požadované doklady a dokumenty jednotným európskym dokumentom podľa § 39 zákona a prílohy č. 2 bodu 4 týchto súťažných podkladov, v takom prípade v rámci svojej žiadosti o účasť predkladá naskenované originály alebo úradne overené kópie potvrdení, dokladov a dokumentov na preukázanie splnenia podmienok účasti vo formáte .pdf alebo v pôvodnej elektronickej podobe, ak boli potvrdenia, doklady a dokumenty preukazujúce splnenie podmienok účasti pôvodne vyhotovené v elektronickej podobe.

* 1. Dokument vo formáte .pdf podľa prílohy č. 3 týchto súťažných podkladov obsahujúci

- identifikačné údaje záujemcu (v prípade skupiny dodávateľov označenie uchádzača ako skupiny dodávateľov a identifikačné údaje každého člena skupiny dodávateľov vrátane označenia vedúceho člena skupiny dodávateľov spolu s úradne osvedčeným plnomocenstvom pre vedúceho člena skupiny dodávateľov od ostatných členov skupiny dodávateľov na účely komunikácie a predloženia žiadosti o účasť vo verejnom obstarávaní) s uvedením obchodného mena, adresy sídla alebo miesta podnikania, mena kontaktnej osoby, telefónneho čísla a elektronickej adresy kontaktnej osoby a s uvedením kontaktnej osoby pre elektronickú aukciu s uvedením jej telefónneho čísla/telefónnych čísiel,

- vyhlásenie záujemcu o tom, že doklady, dokumenty a vyhlásenia predložené elektronicky v žiadosti o účasť záujemcu, sú zhodné s originálnymi potvrdeniami, dokladmi a dokumentmi a sú pravdivé a úplné,

- v prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou, resp. osobami oprávnenými konať v danej veci za každého člena skupiny (oprávnená osoba/osoby preukazuje/preukazujú svoje oprávnenie konať priloženou úradne osvedčenou plnou mocou).

**12 podmienky účasti vo verejnom obstarávaní**

12.1 Podmienky účasti týkajúce sa osobného postavenia, a ak sa vyžadujú, tak aj finančného a ekonomického postavenia, technickej alebo odbornej spôsobilosti, ako aj spôsob ich preukazovania, sú uvedené v  oznámení o vyhlásení verejného obstarávania a v prílohe č. 2 týchto súťažných podkladov. Verejný obstarávateľ v prílohe č. 2 týchto súťažných podkladov a v oznámení o vyhlásení verejného obstarávania uvádza, ktoré doklady podľa § 32 ods. 2 zákona sa z dôvodu použitia údajov z informačných systémov verejnej správy zo strany uchádzačov v ponuke nepredkladajú.

**13** **oprávnenie predložiť žiadosť o účasť a späťvzatie žiadosti o účasť**

13.1 Záujemcom môže byť fyzická osoba, právnická osoba, ako aj skupina fyzických osôb a/alebo právnických osôb, ktoré na trh dodávajú tovar, uskutočňujú stavebné práce alebo poskytujú službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu na účely účasti vo verejnom obstarávaní, musí však stanoviť vedúceho člena skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad zaradenia do dynamického nákupného systému, prijatia ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy, ktorá bude výsledkom zadávania konkrétnej zákazky, uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

13.2 Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť záujemcom. Ak žiadosť o účasť predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej žiadosť o účasť zaradiť do dynamického nákupného systému.

13.3 Každý záujemca môže vo verejnom obstarávaní (v tej istej kategórii) predložiť žiadosť o účasť. Ak záujemca v lehote na predkladanie žiadostí o účasť alebo kedykoľvek počas trvania DNS predloží viac žiadostí o účasť, verejný obstarávateľ prihliada len na žiadosť o účasť, ktorá bola predložená ako posledná a na ostatné žiadosti o účasť hľadí rovnako ako na žiadosti, ktoré boli predložené po lehote na predkladanie žiadostí o účasť alebo kedykoľvek počas trvania DNS.

13.5 Záujemca predloží úplnú žiadosť o účasť v oznámenom formáte dokumentov výlučne v písomnej forme – elektronicky spôsobom určeným funkcionalitou systému JOSEPHINE.

13.6 Záujemca môže predloženú žiadosť o účasť vziať späť do uplynutia lehoty na predkladanie žiadostí o účasť.

13.7 Späťvzatie žiadosti o účasť je možné vykonať odvolaním pôvodnej žiadosti o účasť a to výlučne elektronicky spôsobom určeným funkcionalitou systému JOSEPHINE. Späťvzatú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadostí o účasť.

**14 miesto a lehota na predkladanie žiadostí o účasť a sprístupnenie týchto žiadostí**

14.1 Žiadosti o účasť záujemcov je potrebné predložiť v lehote na predkladanie žiadostí o účasť uvedenej v oznámení o vyhlásení verejného obstarávania výlučne elektronicky spôsobom určeným funkcionalitou systému JOSEPHINE v súlade s týmito súťažnými podkladmi a zákonom.

14.2 Lehota na predkladanie žiadostí o účasť podľa bodu 14.1 týchto súťažných podkladov nesmie byť kratšia ako 30 dní odo dňa odoslania oznámenia o vyhlásení verejného obstarávania.

14.3 Systém zabezpečí sprístupnenie predložených žiadostí o účasť až po uplynutí lehoty podľa 14.2 týchto súťažných podkladov.

14.4 Sprístupnenie žiadostí o účasť sa vykonáva spôsobom určeným funkcionalitou systému JOSEPHINE.

14.5 Po zriadení dynamického nákupného systému sa neuplatňujú ďalšie lehoty na predkladanie žiadostí o účasť.

14.6 Žiadosti o účasť sa budú predkladať elektronicky do systému JOSEPHINE, umiestnenom na webovej adrese https://josephine.proebiz.com.

Predkladanie žiadostí o účasť **je umožnené iba autentifikovaným záujemcom**.

**15 posúdenie splnenia podmienok účasti**

15.1 Verejný obstarávateľ/komisia na posúdenie splnenia podmienok účasti po uplynutí lehoty podľa bodu 14.2 týchto súťažných podkladov vyhodnotí splnenie podmienok účasti všetkých záujemcov, ktorí v tejto lehote predložili žiadosti o účasť.

15.2 Ak bola žiadosť o účasť predložená po uplynutí lehoty podľa bodu 14.2 týchto súťažných podkladov, verejný obstarávateľ/komisia na posúdenie splnenia podmienok účasti vyhodnotí splnenie podmienok účasti a uskutoční úkony podľa § 60 ods. 6 až 8 zákona do 10 pracovných dní odo dňa prijatia žiadosti o účasť.

15.3 Verejný obstarávateľ/komisia na posúdenie splnenia podmienok účasti v odôvodnených prípadoch, najmä ak je potrebné preskúmať dodatočné informácie a doklady alebo iným spôsobom overiť splnenie podmienok účasti, vyhodnotí splnenie podmienok účasti a uskutoční úkony podľa § 60 ods. 6 až 8 zákona do 15 pracovných dní odo dňa prijatia žiadosti o účasť pred odoslaním prvej výzvy na predkladanie ponúk.

15.4 Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

1. osobného postavenia záujemcu podľa zákona.

15.5 V rámci vyhodnocovania žiadostí o účasť, verejný obstarávateľ/komisia na posúdenie splnenia podmienok účasti písomne – elektronicky, spôsobom určeným funkcionalitou systému JOSEPHINE, vždy požiada záujemcu alebo záujemcov, ktorý/ktorí vo svojej žiadosti o účasť predbežne nahradil/nahradili doklady na preukázanie splnenia podmienok účasti JED-om o predloženie naskenovaných kópií originálnych alebo úradne osvedčených kópií dokladov preukazujúcich splnenie podmienok účasti, resp. ak boli doklady preukazujúce splnenie podmienok účasti pôvodne vyhotovené v elektronickej forme, o predloženie týchto dokladov v pôvodnej elektronickej podobe v lehote nie kratšej ako päť pracovných dní odo dňa doručenia žiadosti (pokiaľ verejný obstarávateľ/komisia na posúdenie splnenia podmienok účasti neurčí dlhšiu lehotu) a vyhodnotí ich podľa zákona.

15.6 Verejný obstarávateľ/komisia na posúdenie splnenia podmienok účasti posúdi splnenie podmienok účasti týkajúcich sa postavenia záujemcov v tomto verejnom obstarávaní, v súlade s dokumentmi potrebnými na preukázanie splnenia podmienok účasti a to vždy, keď to bude potrebné v súlade so zákonom.

**16 vysvetľovanie dokladov na preukázanie splnenia podmienok účasti**

16.1 Verejný obstarávateľ/komisia na posúdenie splnenia podmienok účasti podľa zákona písomne - elektronicky spôsobom určeným funkcionalitou systému JOSEPHINE, požiada záujemcu o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Záujemca doručí vysvetlenie alebo doplnenie predložených dokladov verejnému obstarávateľovi elektronicky spôsobom určeným funkcionalitou systému JOSEPHINE, pričom v oboch prípadoch je tak povinný urobiť do dvoch pracovných dní odo dňa odoslania žiadosti, pokiaľ verejný obstarávateľ/ komisia na posúdenie splnenia podmienok účasti neurčil dlhšiu lehotu.

**17 vylúčenie záujemcu**

17.1 Verejný obstarávateľ podľa zákona vylúči z verejného obstarávania záujemcu, ak:

1. nesplnil podmienky účasti,
2. predložil neplatné doklady; neplatnými dokladmi sú doklady, ktorým uplynula lehota platnosti,
3. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti alebo výber záujemcov,
4. pokúsil sa neoprávnene ovplyvniť postup verejného obstarávania,
5. pokúsil sa získať dôverné informácie, ktoré by mu poskytli neoprávnenú výhodu,
6. konflikt záujmov podľa § 23 zákona nemožno odstrániť inými účinnými opatreniami,
7. pri posudzovaní odbornej spôsobilosti preukázateľne identifikoval protichodné záujmy záujemcu, ktoré môžu nepriaznivo ovplyvniť plnenie zákazky,
8. nepredložil po písomnej žiadosti vysvetlenie alebo doplnenie predložených dokladov v určenej lehote,
9. nepredložil po písomnej žiadosti doklady nahradené jednotným európskym dokumentom v určenej lehote,
10. nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
11. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu,
12. nenahradil technikov, technické orgány alebo osoby určené na plnenie zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g) zákona, v určenej lehote novými osobami alebo orgánmi, ktoré spĺňajú túto podmienku účasti,
13. nenahradil inú osobu, ktorej prostredníctvom preukazuje splnenie podmienok účasti alebo subdodávateľa, ktorí majú sídlo v treťom štáte podľa [§ 10 ods. 4](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-4) zákona, [v](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-5) určenej lehote inou osobou alebo subdodávateľom, ktorý nemá sídlo v treťom štáte podľa [§ 10 ods. 4](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-10.odsek-4) zákona.

a to vždy, keď to bude v súlade so zákonom potrebné pre vyhodnotenie splnenia podmienok účasti.

17.2 Verejný obstarávateľ vylúči z verejného obstarávania aj záujemcu, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa zákona, nemožno odstrániť inými účinnými opatreniami ani po vyjadrení záujemcu; verejný obstarávateľ pred takýmto vylúčením poskytne záujemcovi možnosť v lehote piatich pracovných dní od doručenia žiadosti preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.

 17.3 Verejný obstarávateľ môže vylúčiť kedykoľvek počas verejného obstarávania záujemcu, ak

a) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil pri plnení zákazky alebo koncesie podstatného porušenia zmluvných povinností, v dôsledku čoho verejný obstarávateľ alebo obstarávateľ odstúpil od zmluvy alebo mu bola spôsobená závažná škoda alebo iná závažná ujma,

b) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ preukázať,

c) sa v predchádzajúcich troch rokoch od vyhlásenia alebo preukázateľného začatia verejného obstarávania dopustil závažného porušenia profesijných povinností, ktoré dokáže verejný obstarávateľ preukázať,

d) na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto záujemcom a daným hospodárskym subjektom.

17.4 Záujemca, ktorý nespĺňa podmienky účasti osobného postavenia podľa § 32 ods. 1 písm. a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a ods. 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy, v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, záujemca uvedie opatrenia na vykonanie nápravy podľa prvej vety v ponuke.

17.5 Záujemca, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 9 druhej vety zákona, ak je toto rozhodnutie vykonateľné v Slovenskej republike.

17.6 Verejný obstarávateľ posúdi opatrenia na vykonanie nápravy podľa § 40 ods. 9 druhej vety zákona predložené záujemcom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené záujemcom považuje verejný obstarávateľ za nedostatočné, vylúči záujemcu z verejného obstarávania.

17.7 Záujemca z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.

17.8 Záujemcu nemožno vylúčiť z dôvodu nesplnenia podmienky účasti podľa § 32 ods. 1 písm. b) a c) zákona, ak

a) zaplatil nedoplatky alebo mu bolo povolené nedoplatky platiť v splátkach, a to bez ohľadu na to, kedy nedoplatok vznikol alebo

b) nedoplatok nie je vyšší ako 200 eur, a to bez ohľadu na to, kedy nedoplatok vznikol.

17.9 Verejný obstarávateľ vyhotoví zápisnicu z vyhodnotenia splnenia podmienok účasti záujemcov, ktorí predložili žiadosti o účasť.

17.10 Záujemcovi bude písomne – elektronicky, spôsobom určeným funkcionalitou systému JOSEPHINE, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.

**Časť V.**

**ZRIADENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

**18 zaradenie záujemcu do zriadeného dynamického nákupného systému**

18.1 Do DNS musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.

18.2 Verejný obstarávateľ bezodkladne informuje záujemcu o zaradení alebo nezaradení do DNS. Informácia o nezaradení do DNS obsahuje najmä identifikáciu DNS, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.

18.3 DNS sa považuje za zriadený doručením informácie podľa § 60 ods. 8 zákona všetkým záujemcom, ktorí predložili žiadosť o účasť v lehote podľa § 60 ods. 3 zákona.

18.4 Pri zaraďovaní záujemcov do zriadeného DNS sa postupuje podľa § 60 ods. 6 až 8 zákona. Splnenie podmienok účasti podľa § 32 ods. 1, § 33 ods. 1 písm. d) a § 34 ods. 1 písm. a), b) a i) zákona sa posudzuje odo dňa predloženia žiadosti o účasť.

18.5 DNS je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do DNS. Hospodárskym subjektom, ktoré majú záujem o zaradenie do DNS, ani záujemcom zaradeným v DNS, verejný obstarávateľ nebude účtovať žiadne poplatky.

18.6 Verejný obstarávateľ môže počas trvania DNS záujemcu zaradeného do DNS písomne – elektronicky, spôsobom určeným funkcionalitou systému JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.

18.7 Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v DNS alebo ho vyradí a postupuje podľa bodu 18.2 týchto súťažných podkladov.

**19 zadávanie zákaziek v rámci dynamického nákupného systému**

19.1 Verejný obstarávateľ nemôže odoslať výzvu na predkladanie ponúk pred zriadením DNS. Po zriadení DNS verejný obstarávateľ nemôže odoslať výzvu na predkladanie ponúk

a) počas plynutia predĺženej lehoty podľa § 60 ods. 14 zákona alebo

b) ak neboli žiadosti o účasť vyhodnotené v lehotách podľa § 60 ods. 13 a 14 zákona.

19.2 Pri zadávaní každej konkrétnej zákazky v rámci DNS verejný obstarávateľ vyzve na predloženie ponuky všetkých záujemcov, ktorí boli zaradení do DNS alebo všetkým záujemcom zaradeným do určitej kategórie zodpovedajúcej zadávanej zákazke, ak bol DNS rozdelený do kategórií.

19.3 Pri zadávaní konkrétnej zákazky v rámci DNS verejný obstarávateľ súčasne pošle všetkým záujemcom zaradeným do DNS výzvu na predkladanie ponúk, ktorá obsahuje náležitosti podľa zákona. Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je to potrebné.

19.4 Lehota na predkladanie ponúk bude určená vo výzve na predkladanie ponúk, nesmie byť však kratšia ako 10 dní odo dňa odoslania výzvy na predkladanie ponúk.

19.5 Ponuky predložené v lehote na predkladanie ponúk sa vyhodnocujú podľa kritérií uvedených v oznámení o vyhlásení verejného obstarávania, prípadne spresnených vo výzve na predkladanie ponúk.

19.6 Rámcová dohoda sa uzavrie s úspešným uchádzačom, v závislosti od použitých kritérií na vyhodnotenie ponúk, spôsobom uvedeným v týchto súťažných podkladoch a vo výzve na predkladanie ponúk.

**Časť VI.**

**PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**20 vyhotovenie a jazyk ponuky**

20.1 Ponuky predkladané na konkrétne zákazky zadávané v rámci DNS (ďalej aj len „ponuky“) musia byť vyhotovené výlučne elektronicky, spôsobom určeným funkcionalitou systému JOSEPHINE. Pri predkladaní fyzickej časti ponuky (napr. listinné originály bankovej záruky/poistenia záruky, vzorky a pod.), ak sa táto časť ponuky bude vyžadovať v príslušnej výzve pri zadávaní konkrétnych čiastkových zákaziek v DNS, uchádzač bude postupovať podľa podmienok komunikácie a pokynov uvedených v príslušnej výzve na predkladanie ponúk.

20.2 Ponuky a v nej uvedené doklady alebo dokumenty sa predkladajú v štátnom (slovenskom) jazyku a môžu sa predkladať v českom jazyku. Ak sú ponuka a v nej uvedené doklady alebo dokumenty vyhotovené v inom ako štátnom (slovenskom) jazyku alebo v českom jazyku, predkladá sa takáto ponuka, doklad alebo dokument v pôvodnom jazyku spolu s jeho úradným prekladom do štátneho (slovenského) jazyka. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.

20.3 Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou systému JOSEPHINE predkladajú naskenované vo formáte .pdf.

20.4 Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou systému JOSEPHINE predkladajú v pôvodnej elektronickej podobe.

20.5 Ak uchádzač nevypracoval ponuku predkladanú na konkrétnu zákazku zadávanú v rámci DNS sám, uvedie v ponuke osobu, ktorej služby alebo podklady pri jej vypracovaní využil, vo formáte .pdf. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

20.6 Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.

20.7 Všetky náklady a výdavky spojené s prípravou, vyhotovením a predložením ponúk na konkrétnu zákazku zadávanú v rámci DNS znáša záujemca/uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci DNS.

**21 variantné riešenie**

21.1 Záujemcom sa neumožňuje predložiť variantné riešenie vo vzťahu k požadovanému predmetu zákazky.

21.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

**22 mena a ceny uvádzané v ponukách, mena finančného plnenia**

22.1 Uchádzačom navrhovaná zmluvná cena za dodanie požadovaného predmetu v rámci konkrétnej zákazky zadávanej v rámci DNS bude vyjadrená v mene EUR, v súlade s požiadavkami uvedenými v jednotlivých výzvach na predkladanie ponúk.

22.2 Uchádzač stanoví zmluvnú cenu za obstarávaný predmet konkrétnej zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich zmluvných cien zahrnie všetky náklady spojené s plnením predmetu konkrétnej zákazky zadávanej v rámci dynamického nákupného systému.

22.3 Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch a vo výzve na predkladanie ponúk.

22.4 Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Príslušná DPH bude uhradená v zmysle platných právnych predpisov.

1. **zábezpeka ponuky**

23.1 Verejný obstarávateľ si v prípade potreby vyhradzuje právo vyžadovať zábezpeku ponuky pri zadávaní konkrétnej zákazky v rámci DNS, pričom jej hodnotu určí primerane v zmysle § 46 ods. 3 zákona v EUR. Informácie o vyžadovaní zábezpeky budú v tom prípade uvedené vo výzve na predkladanie ponúk, uplatňujúc nižšie uvedené informácie.

23.2 Doklad o zložení zábezpeky (ak je zábezpeka zložená vo forme bankovej záruky/vo forme poistenia záruky) musí byť súčasťou ponuky uchádzača. Ak doklad o zložení zábezpeky nebude súčasťou ponuky alebo ak finančné prostriedky nebudú zložené na účet verejného obstarávateľa podľa bodu 23.4 a) týchto súťažných podkladov alebo ak banková záruka nebude obsahovať náležitosti podľa bodu 23.4 b), resp. ak listina preukazujúca poistenie záruky nebude obsahovať náležitosti podľa bodu 23.4 c) týchto súťažných podkladov, bude uchádzač z verejného obstarávania vylúčený.

23.3 Spôsob zloženia zábezpeky si vyberie uchádzač. Spôsoby zloženia zábezpeky sú:

* zloženie finančných prostriedkov na bankový účet verejného obstarávateľa podľa bodu 23.4 a) týchto súťažných podkladov alebo
* poskytnutie bankovej záruky za uchádzača podľa bodu 23.4 b) týchto súťažných podkladov, alebo
* poskytnutie poistenia záruky za uchádzača podľa bodu 23.4 c) týchto súťažných podkladov.

23.4 Podmienky zloženia zábezpeky

1. Zloženie finančných prostriedkov na bankový účet verejného obstarávateľa.

Finančné prostriedky v stanovenej výške musia byť zložené na účet verejného obstarávateľa vedený v Štátnej pokladnici:

Číslo účtu: *..................*

Konštantný symbol: *..................*

Variabilný symbol: IČO uchádzača (v prípade skupiny dodávateľov IČO jedného z členov

 skupiny dodávateľov)

Špecifický symbol: *..................*

Poznámka: Zábezpeka: *..................*

IBAN: *..................*

BIC/SWIFT kód: *..................*

Banka príjemcu: Štátna pokladnica, Radlinského 32, 810 05 Bratislava, SR

Účet v Štátnej pokladnici nie je úročený.

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk stanovenej podľa týchto súťažných podkladov, aby mohol verejný obstarávateľ preveriť jej zloženie týmto spôsobom na svoj účet. Poplatky bánk, pobočiek zahraničných bánk alebo zahraničných bánk so zložením zábezpeky týmto spôsobom budú účtované na ťarchu uchádzača.

1. Poskytnutie bankovej záruky za uchádzača sa riadi ustanoveniami zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) alebo ekvivalentným všeobecne záväzným právnym predpisom. Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou musí byť predložená v pôvodnom jazyku a súčasne musí byť úradne preložená do slovenského jazyka, okrem záručnej listiny vyhotovenej v českom jazyku. Doba platnosti bankovej záruky bude v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa. Poplatky bánk, pobočiek zahraničných bánk alebo zahraničných bánk so zložením zábezpeky týmto spôsobom budú účtované na ťarchu uchádzača.
2. Poskytnutie poistenia záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného všeobecne záväzného právneho predpisu. Uchádzač predloží listinu preukazujúcu poistenie záruky, v ktorej poisťovňa písomne vyhlási, že uspokojí verejného obstarávateľa za uchádzača do výšky zábezpeky. Listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne musí byť úradne preložená do slovenského jazyka. Doba platnosti poistenia záruky bude v listine preukazujúcej poistenie záruky obmedzená do uplynutia lehoty viazanosti ponúk. Poistenie záruky zanikne plnením poisťovne v rozsahu, v akom poisťovňa poskytla plnenie za uchádzača v prospech verejného obstarávateľa. Poplatky bánk, pobočiek zahraničných bánk alebo zahraničných bánk so zložením zábezpeky týmto spôsobom budú účtované na ťarchu uchádzača.

23.5 Ak uchádzač využije možnosť zloženia zábezpeky vo forme bankovej záruky, v ponuke predloží bankovú záruku ako originál v elektronickej podobe s kvalifikovaným elektronickým podpisom alebo ako zaručene konvertovanú listinu podľa § 35 a nasl. zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len „elektronická banková záruka“) alebo ako scan originálu bankovej záruky v prípade, ak banka elektronickú bankovú záruku nevydáva. Ak banka nevydáva elektronické vyhotovenie bankovej záruky a k uvoľneniu zábezpeky je potrebné predložiť originálne listinné vyhotovenie bankovej záruky, uchádzač v lehote na predkladanie ponúk predloží (doručí) verejnému obstarávateľovi aj originál bankovej záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky a príslušnej časti predmetu zákazky, na ktorú ponuku predkladá a heslom: „Banková záruka – Neotvárať“.

23.6 Ak uchádzač využije možnosť zloženia zábezpeky vo forme poistenia záruky, v ponuke predloží poistenie záruky ako originál v elektronickej podobe s kvalifikovaným elektronickým podpisom alebo ako zaručene konvertovanú listinu podľa § 35 a nasl. zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej len „elektronické poistenie záruky“) alebo ako scan originálu poistenia záruky v prípade, ak poisťovňa elektronické poistenie záruky nevydáva. Ak poisťovňa nevydáva elektronické vyhotovenie poistenia záruky a k uvoľneniu zábezpeky je potrebné predložiť originálne listinné vyhotovenie poistenia záruky, uchádzač v lehote na predkladanie ponúk predloží (doručí) verejnému obstarávateľovi aj originál poistenia záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky a príslušnej časti predmetu zákazky na ktorú ponuku predkladá a heslom: „Poistenie záruky – Neotvárať“.

23.7 Podmienky vrátenia alebo uvoľnenia zábezpeky:

Vrátenie zložených finančných prostriedkov na účet verejného obstarávateľa:

* Ak uchádzač zložil zábezpeku zložením finančných prostriedkov na účet verejného obstarávateľa podľa bodu 23.4 a) týchto súťažných podkladov, verejný obstarávateľ ju vráti okrem prípadov, kedy zábezpeka prepadá v prospech verejného obstarávateľa.
* Ak uchádzač zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke písomne svoje nároky z bankovej záruky počas doby jej platnosti.
* Ak uchádzač zložil zábezpeku formou poistenia záruky, táto zanikne uplynutím lehoty, na ktorú bola vystavená, ak verejný obstarávateľ neoznámi poisťovni písomne svoje nároky z poistenia záruky počas doby jej platnosti.

23.8 Verejný obstarávateľ uvoľní alebo vráti uchádzačovi zábezpeku do siedmich dní odo dňa

1. uplynutia lehoty viazanosti ponúk,
2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,
3. uzavretia Rámcovej dohody.

23.9 Zábezpeka prepadne v prospech verejného obstarávateľa, ak uchádzač v lehote viazanosti ponúk:

1. odstúpi od svojej ponuky alebo
2. neposkytne súčinnosť alebo odmietne uzavrieť Rámcovú dohodu podľa § 56 ods. 8 až 12 zákona.

**Časť VII.**

**OBSAH PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**24 obsah ponuky**

24.1 Obsah ponúk predkladaných na konkrétne zákazky zadávané v rámci DNS bude uvedený v jednotlivých výzvach na predkladanie ponúk.

**Časť VIII.**

**PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**25 oprávnenie predložiť ponuku**

25.1 Uchádzačom môže byť ten záujemca, ktorý požiadal o zaradenie do DNS, splnil podmienky zaradenia do DNS stanovené verejným obstarávateľom v oznámení o vyhlásení verejného obstarávania a v týchto súťažných podkladoch, bol zaradený do DNS a ktorého verejný obstarávateľ vyzval na predloženie ponuky v zadávaní konkrétnej zákazky v rámci DNS.

**26 predloženie ponuky a späťvzatie ponuky**

26.1 Každý uchádzač môže vo verejnom obstarávaní, pri zadávaní konkrétnej zákazky v rámci zriadeného DNS (v tej istej kategórii) predložiť len jednu ponuku, a to výlučne v písomnej forme – elektronicky, spôsobom určeným funkcionalitou systému JOSEPHINE, a prípade, ak jej súčasťou má byť aj fyzická časť ponuky, spôsobom komunikácie upraveným v príslušnej výzve na predkladanie ponúk. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.

26.2 Uchádzač predloží úplnú ponuku na konkrétnu zadávanú zákazku v rámci DNS v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou systému JOSEPHINE. Verejný obstarávateľ môže pre zadávaní konkrétnej zákazky v DNS vyžadovať aj predloženie fyzickej časti ponuky (napr. listinné originály bankovej záruky/poistenia záruky, vzorky a pod.). V takom prípade bude spôsob komunikácie pre túto fyzickú časť ponuky určený v príslušnej výzve na predkladanie ponúk.

26.3 Verejný obstarávateľ elektronicky, prostredníctvom funkcionality systému JOSEPHINE potvrdí prijatie ponuky pri zadávaní konkrétnej zákazky v rámci DNS uchádzačovi.

26.4 Verejný obstarávateľ vylúči uchádzača:

a) ak nedodržal určený spôsob komunikácie,

b) ak obsah jeho ponuky pri zadávaní konkrétnej zákazky v rámci DNS nie je možné sprístupniť alebo

c) ak nepredložil ponuku na konkrétnu zadávanú zákazku v rámci DNS vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

26.5 Ponuka v elektronickej podobe predložená na konkrétnu zákazku zadávanú v rámci DNS sa po uplynutí lehoty na predkladanie ponúk nesprístupní.

26.6 Uchádzač môže predloženú ponuku pri zadávaní konkrétnej zákazky v rámci DNS vziať späť do uplynutia lehoty na predkladanie ponúk.

26.7 Späťvzatie ponuky predloženej na konkrétnu zákazku zadávanú v rámci DNS je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou systému JOSEPHINE. Späťvzatú ponuku predloženú na konkrétnu zákazku zadávanú v rámci DNS je potrebné doručiť spôsobom opísaným v týchto súťažných podkladoch v lehote na predkladanie ponúk.

**27 miesto a lehota na predkladanie ponúk**

27.1 Lehotu na predkladanie ponúk pri zadávaní zákaziek v rámci DNS určí verejný obstarávateľ vo výzve na predkladanie ponúk.

27.2 Uchádzači predložia svoje ponuky v lehote na predkladanie ponúk spôsobom určeným v týchto súťažných podkladoch a príslušnej výzve na predkladanie ponúk.

27.3 Obsah každej ponuky doručenej v lehote na predkladanie ponúk bude sprístupnený až po uplynutí lehoty na predkladanie ponúk.

**28 lehota viazanosti ponúk**

28.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom vo výzve na predkladanie ponúk.

28.2 Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.

**29 otváranie ponúk**

29.1 Neverejné otváranie ponúk, elektronicky, spôsobom určeným funkcionalitou systému JOSEPHINE, sa uskutoční v súlade so zákonom na mieste a v čase uvedenom vo výzve na predkladanie ponúk.

29.2 V súlade s § 61 ods. 4 zákona je pri zadávaní zákazky v rámci DNS otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

**30 vyhodnocovanie ponúk**

30.1 Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a v prípade pochybností overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

30.2 Verejný obstarávateľ môže v opise predmetu zákazky v rámci výzvy na predkladanie ponúk pri zadávaní čiastkových zákaziek v DNS vyžadovať aj doklady podľa § 42 ods. 10 zákona, ktoré budú použité ako dôkaz, že tovar zodpovedá určenému opisu predmetu zákazky. V súvislosti s tým môže verejný obstarávateľ požadovať od uchádzačov predložiť vzorky ponúkaného tovaru, prípadne aj technickú špecifikáciu predkladanej vzorky, s jej detailným technickým popisom, parametrami a ďalšie súvisiace doklady. Informácie o požiadavkách, dokladoch a podmienkach predloženia vzoriek budú v takom prípade uvedené vo výzve na predkladanie ponúk.

**31 vysvetľovanie ponuky, odôvodnenie mimoriadne nízkej ponuky**

31.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne - elektronicky spôsobom určeným funkcionalitou systému JOSEPHINE, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk.

31.2 Ak sa pri zadávaní určitej konkrétnej zákazky v rámci DNS javí ponuka ako mimoriadne nízka ponuka vo vzťahu k tovaru, stavebným prácam alebo službám, komisia písomne - elektronicky spôsobom určeným funkcionalitou systému JOSEPHINE, požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:

a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,

c) osobitosti tovaru, osobitosti stavebných prác alebo osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov,

e) dodržiavania povinností voči subdodávateľom,

f) možnosti uchádzača získať štátnu pomoc.

31.3 Uchádzač musí doručiť písomne – elektronicky, spôsobom určeným funkcionalitou systému JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu.

31.4 V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.

31.5 Komisia zohľadní vysvetlenie ponuky uchádzača predloženej v rámci zadávania konkrétnej zákazky v rámci DNS v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

**32 vylúčenie ponuky/ uchádzača**

32.2 Verejný obstarávateľ podľa zákona vylúči ponuku, ak:

- uchádzač nezložil zábezpeku podľa určených podmienok, ak ju verejný obstarávateľ vyžadoval,

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,

- uchádzačom predložené vysvetlenie ponuky nie je svojim obsahom v súlade s požiadavkou podľa § 53 ods. 1 zákona,

- uchádzač nedoručí písomné - elektronicky spôsobom určeným funkcionalitou systému JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

- uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 zákona,

- uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

- uchádzač sa pokúsil neoprávnene ovplyvniť postup verejného obstarávateľa.

32.3 Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.

32.4 Verejný obstarávateľ písomne - elektronicky spôsobom určeným funkcionalitou systému JOSEPHINE, oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môže byť doručená námietka podľa zákona.

**33 vyhodnocovanie návrhov na plnenie kritérií**

33.1 Komisia zriadená verejným obstarávateľom v súlade so zákonom vyhodnotí ponuky uchádzačov predložených v rámci zadávania konkrétnej zákazky v rámci dynamického nákupného systému, ktoré neboli vylúčené, na základe objektívneho kritéria na vyhodnotenie ponúk, ktoré súvisí s predmetom zákazky a ktoré je nediskriminačné a podporuje hospodársku súťaž s cieľom určiť najvýhodnejšiu ponuku, určeného v prílohe č. 4 Kritérium na vyhodnotenie ponúk, pravidlá jeho/ich uplatnenia a pravidlá elektronickej aukcie týchto súťažných podkladov, v oznámení o vyhlásení verejného obstarávania, prípadne spresneného vo výzve na predkladanie ponúk a na základe pravidiel ich uplatnenia.

**34** **elektronická aukcia**

 **Verejný obstarávateľ v rámci zadávania konkrétnej zákazky určí, či sa v nej bude uplatňovať uskutočnenie elektronickej aukcie.**

* 1. Informácie týkajúce sa priebehu elektronickej aukcie, informácie o použitých elektronických zariadeniach, podmienkach a špecifikácií technického pripojenia, prvkov, ktorých hodnoty budú predmetom elektronickej, limitov hodnôt, ktoré možno predložiť, vyplývajúcich z technických požiadaviek týkajúcich sa predmetu zákazky, informácií, ktoré budú uchádzačom sprístupnené v priebehu elektronickej aukcie, termínu ich sprístupnenia (ak to pripadá do úvahy), podmienok, za ktorých môže uchádzač predkladať nové hodnoty prvkov, najmä minimálne rozdiely, ktoré sa budú pri predkladaní ponúk predložených v rámci zadávania konkrétnej zákazky v rámci dynamického nákupného systému vyžadovať, ak to prichádza do úvahy, sú uvedené v Prílohe č. 4 Kritérium na vyhodnotenie ponúk, pravidlá jeho/ich uplatnenia a pravidlá elektronickej aukcie týchto súťažných podkladov.

**35 informácia o výsledku vyhodnocovania ponúk**

35.1 Verejný obstarávateľ po vyhodnotení ponúk predložených v rámci zadávania konkrétnej zákazky a po odoslaní všetkých oznámení o vylúčení ponúk uchádzača/uchádzačov, bezodkladne písomne, spôsobom určeným funkcionalitou systému JOSEPHINE oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na profile verejného obstarávateľa. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom Úrad pre verejné obstarávanie o námietkach zatiaľ právoplatne nerozhodol. Úspešnému uchádzačovi, resp. úspešným uchádzačom oznámi, že verejný obstarávateľ jeho/ich ponuku, resp. ponuky prijíma. Neúspešným uchádzačom oznámi, že neuspeli, s uvedením dôvodu, resp. dôvodov neprijatia ich ponuky.

Informácia o výsledku vyhodnotenia ponúk zasielaná dotknutým uchádzačom obsahuje najmä

a) identifikáciu úspešného uchádzača alebo uchádzačov,

b) informáciu o charakteristikách a výhodách prijatej ponuky alebo ponúk,

c) výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa [§ 33 ods. 2](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-33.odsek-2) zákona a osoby poskytujúcej technické a odborné kapacity podľa [§ 34 ods. 3](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-34.odsek-3) zákona, ak sa uplatňovali,

d) lehotu, v ktorej môže byť doručená námietka.

35.2 Verejný obstarávateľ v súlade s § 55 ods. 3 zákona neposkytne informácie týkajúce sa zadávania zákazky, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo hospodárskej súťaži.

**Časť IX.**

**UZAVRETIE RÁMCOVEJ DOHODY**

**36 uzavretie rámcovej dohody**

36.1 Uzavretá rámcová dohoda (ďalej len „rámcová dohoda“) nesmie byť v rozpore s týmito súťažnými podkladmi, výzvou na predkladanie ponúk, s ponukou predloženou úspešným uchádzačom a výsledkom elektronickej aukcie (ak sa uplatňuje). Verejný obstarávateľ si v rámci zadávania konkrétnej zákazky vyhradzuje právo upraviť návrh rámcovej dohody podľa potreby.

36.2 Verejný obstarávateľneuzavrie rámcovú dohodu s uchádzačom,

1. ktorý má povinnosť zapisovať sa do registra partnerov verejného sektora (ďalej len „RPVS“) a nie je zapísaný v RPVS,
2. ktorého subdodávateľ a subdodávateľ podľa osobitného predpisu majú povinnosť zapisovať sa do RPVS a nie sú zapísaní v RPVS,
3. ktorý má povinnosť zapisovať sa do RPVS a ktorého konečným užívateľom výhod zapísaným v RPVS je
4. prezident Slovenskej republiky,
5. člen vlády,
6. vedúci ústredného orgánu štátnej správy, ktorý nie je členom vlády,
7. vedúci orgánu štátnej správy s celoslovenskou pôsobnosťou,
8. sudca Ústavného súdu Slovenskej republiky alebo sudca,
9. generálny prokurátor Slovenskej republiky, špeciálny prokurátor alebo prokurátor,
10. verejný ochranca práv,
11. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
12. štátny tajomník,
13. generálny tajomník služobného úradu,
14. prednosta okresného úradu,
15. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
16. predseda vyššieho územného celku,
17. ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do RPVS, majú v RPVS zapísaného konečného užívateľa výhod, ktorým je osoba podľa písmena c) vyššie.

Povinnosť zápisu do RPVS upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

36.3 Úspešný uchádzač v rámci poskytnutia súčinnosti k podpisu rámcovej dohody je povinný:

1. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona,
2. mať zápis v registri partnerov verejného sektora, ak má úspešný uchádzač povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.

36.4 Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie rámcovej dohody tak, aby mohla byť uzavretá do 10 pracovných dní odo dňa kedy bol na jej uzavretie písomne vyzvaný. Verejný obstarávateľ môže pred písomným vyzvaním na uzavretie Rámcovej dohody uskutočniť s úspešným uchádzačom alebo uchádzačmi rokovania výhradne o znížení zmluvnej ceny.

36.5 Ak úspešný uchádzač odmietne uzavrieť rámcovú dohodu alebo nie sú splnené povinnosti podľa § 56 ods. 5 alebo ods. 7 zákona, verejný obstarávateľ môže uzavrieť rámcovú dohodu s uchádzačom, ktorý sa umiestnil na nasledujúcom mieste v poradí.

36.6 V prípade potreby vykonania zmeny rámcovej dohody bude verejný obstarávateľ postupovať v súlade s § 18 zákona.

36.7 Verejný obstarávateľ môže odstúpiť od rámcovej dohody v súlade s ustanoveniami § 19 zákona. Verejný obstarávateľ zároveň poukazuje na skutočnosť, že môže odstúpiť od rámcovej dohody uzavretej s uchádzačom, ktorý nebol v čase uzavretia rámcovej dohody zapísaný v RPVS alebo ak bol vymazaný z RPVS. Ak sa po uzavretí rámcovej dohody stane konečným užívateľom výhod dodávateľa, jeho subdodávateľa alebo jeho subdodávateľa podľa osobitného predpisu osoba podľa [§ 11 ods. 1 písm. c)](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-11.odsek-1.pismeno-c) zákona, verejný obstarávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od rámcovej dohody.

**37 ochrana osobných údajov**

37.1 Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.